cyanic-selkie/wikianc huggingface dataset:
Αεροσκόπιο
Το αεροσκόπιο είναι ειδική συσκευή μέτρησης ρύπων του ατμοσφαιρικού αέρα.
Η συσκευή στην πραγματικότητα είναι μία αεραντλία που διαθέτει ειδικά φίλτρα μέσα από τα οποία διοχετεύεται ρεύμα αέρος όπου τα διάφορα αιωρούμενα σωματίδια συγκρατούνται από αυτά, όπως π.χ. σκόνη και άλλα σωματίδια. Με την τεχνολογική εξέλιξη σύγχρονες τέτοιες συσκευές μπορούν και ανιχνεύουν βακτήρια, αιθάλη, ακόμα και ραδιενεργά στοιχεία. Η μέτρηση που γίνεται εκφράζεται κατ' όγκο.
Ετυμολογικά η ονομασία αυτή είναι σύνθετη από τις λέξεις αήρ, (αέρος) + σκόπιο (εκ του σκοπώ).
Πηγές
Κατηγορία:Τεχνικά όργανα Κατηγορία:Ατμοσφαιρική ρύπανση
Κατάλογος νησιών της Καραϊβικής ανά έκταση
Παρακάτω παρατίθεται κατάλογος με τα νησιά της Καραϊβικής ανά έκταση.
Καραιβικης Καταλογος
Νήσος Λαμού
μικρογραφία|Ένας απο τους οικισμούς του Λαμού Η Νήσος Λαμού είναι νησί του του Ινδικού Ωκεανού στο αρχιπελάγος Λαμού στην Κένυα. Έχει 10 χλμ μήκος και 6 χλμ πλάτος.
Η παλιά πόλη της Λαμού, είναι η κύρια πόλη του νησιού, και είναι ένας από τα παλαιότερους και καλύτερους διατηρημένους οικισμός των Σουαχίλι στην Ανατολής Αφρικής. Η πόλη έχει χαρακτηριστεί μνημείο παγκόσμιας κληρονομιάς από την ΟΥΝΕΣΚΟ. Χτισμένο από κοράλλι και ξύλο μαγκρόβια η πόλη χαρακτηρίζεται από την απλότητα των διαρθρωτικών μορφών εμπλουτισμένο με χαρακτηριστικά όπως βεράντες, ταράτσες και ξυλόγλυπτες πόρτες. Η Λαμού έχει φιλοξενήσει μεγάλες μουσουλμανικές θρησκευτικές γιορτές από τον 19ο αιώνα, και έχει γίνει ένα σημαντικό κέντρο για τη μελέτη του ισλαμικού και Σουαχίλι πολιτισμού.
Το νησί συνδέεται ακτοπλοϊκώς με τη Μοκόουι στην ηπειρωτική χώρα και το νησί Μαντά, όπου υπάρχει αεροδρόμιο. Δεν υπάρχουν δρόμοι στο νησί, μόνο δρομάκια και μονοπάτια, και ως εκ τούτου υπάρχουν ελάχιστα μηχανοκίνητα οχήματα στο νησί. Οι μετακινήσεις γίνοντε με τα πόδια ή με βάρκα, και γαϊδούρια εκτός από τα μέσα που χρησιμοποιούνται για τη μεταφορά εμπορευμάτων και υλικών.
Παραπομπές
Κατηγορία:Νησιά της Κένυας
Κήποι Έβρου
Οι Κήποι είναι χωριό στον Έβρο στα σύνορα με την Τουρκία με 193 κατοίκους (2011). Παλαιότερα το χωριό ονομαζόταν Μπαξίμπεη, που σημαίνει οι Μπαξέδες (Κήποι) του Μπέη και αργότερα μετονομάστηκε σε Κήποι.
Διαθέτει τελωνειακό σταθμό, ενώ εκεί καταλήγει η Εγνατία Οδός, η οποία έχει αφετηρία την Ηγουμενίτσα. Διοικητικά ανήκει στο Δήμο Αλεξανδρούπολης.
Κατηγορία:Δήμος Αλεξανδρούπολης Κατηγορία:Χωριά του νομού Έβρου Κατηγορία:Συνοριακές διελεύσεις Ελλάδας-Τουρκίας
Ρόμπερτ Λουέλιν Μπράντσο
Ο Ρόμπερτ Λουέλιν Μπράντσο (Robert Llewellyn Bradshaw, 16 Σεπτεμβρίου 1916 – 23 Μαΐου 1978) ήταν ο πρώτος πρωθυπουργός του Αγίου Χριστόφορου και Νέβις από το 1967 ως το θάνατό του, το 1978. Ήταν μέλος του Εργατικού Κόμματος Αγίου Χριστόφορου και Νέβις. Θεωρείται ο πρωθυπουργός που οδήγησε τη χώρα του στην ανεξαρτησία.
Πρώτα χρόνια
Ο Μπράντσο γεννήθηκε στο Κάπιστερ Βίλατζ του Σεντ Πολ στον Άγιο Χριστόφορο. Γονείς του ήσαν η οικιακή βοηθός Μαίρη Τζέιν Φράνσις και ο σιδηρουργός Ουίλιαμ Μπράντσο. Έπειτα από τη μετανάστευση του πατέρα του στις ΗΠΑ όταν ο ίδιος ήταν 9 μηνών, τον μεγάλωσε η γιαγιά του. Τέλειωσε το Δημοτικό του Σεντ Πολς και έφτασε μέχρι την 7η τάξη, ανώτερη για την πρωτοβάθμια εκπαίδευση που ίσχυε για το νησί εκείνη την εποχή.
Σε ηλικία 16 ετών ο Μπράντσο εργάστηκε ως μαθητευόμενος στο εργοστάσιο ζάχαρης του Σεντ Κιτς και από εκεί ξεκίνησε το ενδιαφέρον του για το εργατικό κίνημα. Έπειτα από απεργία με αίτημα την αύξηση της μισθοδοσίας, έφυγε από το εργοστάσιο το 1940 και έγινε μέλος της Ένωσης Εμπόρων και Εργαζομένων του Αγίου Χριστόφορου και Νέβις. Το 1944 διαδέχθηκε τον Τζόζεφ Μάθιου Σεμπάστιαν ως πρόεδρο της εν λόγω ένωσης.
Το 1963 παντρεύτηκε με τη Μίλισεντ Σαχαλέι, που είχε καταγωγή από το νησί του και από το Λίβανο. Απέκτησαν μία κόρη, την Ίσις Κάρλα Μπράντσο, ενώ από σχέση που είχε ο ίδιος νωρίτερα, είχε ήδη μία άλλη κόρη, την Ετσού.
Πολιτική σταδιοδρομία
Υπηρέτησε τον αγώνα των εργαζομένων στον τομέα της ζάχαρης και κατήλθε στην πολιτική το 1946 κερδίζοντας μία έδρα στο Νομοθετικό Συμβούλιο. Αργότερα έγινε μέλος του Εκτελεστικού Συμβουλίου και το 1956 ανέλαβε υπουργός Εμπορίου και Παραγωγής για τον Άγιο Χριστόφορο-Νέβις-Ανγκουίλα. Κατά τη βραχύβια Ομοσπονδία Δυτικών Ινδιών (1958-62), ο Μπράντσο εξελέγη στην Ομοσπονδιακή Βουλή και υπηρέτησε ως υπουργός Οικονομικών της Ομοσπονδίας.
Το 1977 ο Μπράντσο ταξίδεψε στο Λονδίνο για συνομιλίες με τη βρετανική κυβέρνηση για το θέμα της ανεξαρτησίας.
Θάνατος
Ο Μπράντσο πέθανε από καρκίνο του προστάτη στις 23 Μαΐου 1978 στην οικία του στην Μπαστέρ. Τον διαδέχθηκε στην πρωθυπουργία ο πρώην αντιπρόεδρός του, Πολ Σάουθγουελ. Τάφηκε στο κοιμητήριο του Σπρίνγκφιλντ, στην πρωτεύουσα του νησιού του.
Τιμές
Το 1996 τιμήθηκε μετά θάνατο με τον τίτλο του Πρώτου Εθνικού Ήρωα από την Εθνοσυνέλευση του Αγίου Χριστόφορου και Νέβις. Επίσης, κάθε χρόνο τιμάται η επέτειος των γενεθλίων του την "Ημέρα των Ηρώων". Κατά τον πρώτο εορτασμό της Ημέρας των Ηρώων, το 1998, το αεροδρόμιο Γκόλντεν Ροκ στον Άγιο Χριστόφορο μετονομάστηκε σε Διεθνές Αεροδρόμιο Ρόμπερτ Λ. Μπράντσο προς τιμήν του. Το 2007 στη γενέτειρά του εγκαινιάστηκε και πάρκο στη μνήμη του, με το όνομα του Μπράντσο.
Επιπλέον βιβλιογραφία
Κατηγορία:Πρωθυπουργοί του Αγίου Χριστόφορου και Νέβις
Γεωγραφικά διαμερίσματα της Ελλάδας
Τα γεωγραφικά διαμερίσματα είναι οι περιοχές εκείνες της Ελλάδας οι οποίες παρουσιάζουν κοινά γεωμορφολογικά και ιστορικά χαρακτηριστικά και ανήκουν γεωγραφικά στον ίδιο χώρο. Τα γεωγραφικά διαμερίσματα δεν έχουν διοικητική έννοια, όπως οι περιφέρειες ή οι αποκεντρωμένες διοικήσεις, αλλά χρησιμεύουν ως σχήματα για τη γεωγραφική και ιστορική έρευνα.
Αποτελούσαν βαθμίδα της ελληνικής δημόσιας διοίκησης από το 1913 μέχρι το 1955, την περίοδο 1914-1918 είχαν καταργηθεί, που καταργήθηκαν οι Γενικές Διοικήσεις. Γεωγραφικά, οι περισσότερες Γενικές Διοικήσεις κάλυπταν την επικράτεια των Διαμερισμάτων.
Μπολκέρ
Το Μπολκέρ (γαλλικά: Bolquère, καταλανικά: Bolquera) είναι γαλλική κοινότητα στο νομό των Ανατολικών Πυρηναίων, στη διοικητική περιοχή της Οξιτανίας.
Οι κάτοικοί του είναι γνωστοί ως Μπολκερουά (γαλλικά: Bolquérois).
Εξωτερικοί σύνδεσμοι
Κατηγορία:Κοινότητες των Ανατολικών Πυρηναίων
Δημοκρατία της Ταϊβάν (1895)
Η Δημοκρατία της Ταϊβάν (Παραδοσιακά Κινέζικα 臺灣民主國 Απλοποιημένα Κινέζικα 台湾民主国 πίνγιν Táiwān Mínzhǔguó (Ταϊγουάν Μιν-τσου-κουό), κατά λέξη «Δημοκρατικό Κράτος της Ταϊβάν», γνωστή και ως Δημοκρατία της Φορμόζα) ήταν ένα σύντομης διάρκειας κρατικό μόρφωμα που ιδρύθηκε στην Ταϊβάν το 1895. Έλαβε χώρα στο μεσοδιάστημα μεταξύ της επίσημης παράδοσης της Ταϊβάν από την Δυναστεία Τσιν της Κίνας στην Ιαπωνική Αυτοκρατορία, ως απαίτηση της Συνθήκης Σιμονοσέκι και της άφιξης των Ιαπωνικών στρατευμάτων και την επακόλουθη ανάληψη Ιαπωνικής κυριαρχίας. Αν και πολλές φορές αναγνωρίζεται από ιστορικούς και πολιτικούς ως η πρώτη δημοκρατία στην Ασία, είχε προηγηθεί η Δημοκρατία του Λανφάν, η οποία ιδρύθηκε το 1777.
Ευρυδάμας
Με το όνομα Ευρυδάμας ή Ευρυδάμαντας αναφέρεται στην ελληνική μυθολογία τα παρακάτω 4 ή 5 πρόσωπα:
Δημοκρατία της Ταϊβάν (1895)
thumb|150px|left|Πίνακας που παρουσιάζει την κατάληψη της [[Ταϊπέι από Ιαπωνικές δυνάμεις.]]
Η δημοκρατία κηρύχθηκε από μια ομάδα ανώτερων αξιωματούχων και μέλη της τοπικής αριστοκρατίας, που ήταν υπέρμαχοι της δυναστείας Τσιν (清) (1644-1911), με την ελπίδα να εμποδιστεί η κατάκτηση της Ταϊβάν από την Ιαπωνία, η οποία της είχε παραχωρηθεί χωρίς όρους
Ευρυδάμας
Πηγές
Κατηγορία:Αργοναύτες Κατηγορία:Τρωικός Πόλεμος Κατηγορία:Οδύσσεια Κατηγορία:Μνηστήρες της Πηνελόπης
Δημοκρατία της Ταϊβάν (1895)
από την Κίνα βάσει της συνθήκης Σιμονοσέκι. Πολλοί από αυτούς τους αξιωματούχους εγκατέλειψαν το νησί μετά την εισβολή της Ιαπωνίας. Στις 24 Μαΐου του 1895 στάλθηκε αγγλική μετάφραση της διακήρυξης ανεξαρτησίας σε όλες τις πρεσβείες που βρίσκονταν στο νησί, ενώ ακολούθησε επίσημη τελετή την επόμενη μέρα. Από την αρχή, οι ιδρυτές της Δημοκρατίας, ξεκαθάρισαν ότι οι πράξεις τους ήταν πράξεις αφοσίωσης στους Τσιν και αυτοανακηρύχθηκαν υποτελείς του κράτους των Τσιν.
Παρά την ομοιότητα του ονόματος, οι σύγχρονοι υπέρμαχοι μιας «Δημοκρατίας της Ταϊβάν» (στα πλαίσια του κινήματος της ανεξαρτησίας της Ταϊβάν) αποκηρύσσουν την όποια σύνδεση με τη Λαϊκή Δημοκρατία της Κίνας ή κοινώς Κίνα.
Ο λόγος είναι ότι εν αντιθέσει με την πρώτη δημοκρατία της Ταϊβάν, που ήταν δημιούργημα της αφοσίωσης στην ηπειρωτική Κίνα, οι θιασώτες της σύγχρονης Δημοκρατίας της Ταϊβάν έχουν ως επιδίωξη την εγκατάλειψη του σημερινού επίσημου ονόματος της χώρας (Δημοκρατία της Κίνας). Ελπίζουν δε στην υιοθέτηση ενός νέου συντάγματος για την Ταϊβάν (το σημερινό σύνταγμα είναι του 1911 και έχει ουσιαστικά μεταφερθεί από την Κίνα) καθώς και νέων εθνικών χαρακτηριστικών όπως της σημαίας και του ύμνου της χώρας.
Ταιβαν 1895 Κατηγορία:Ιστορία της Ταϊβάν Κατηγορία:Πρώην κράτη της Ανατολικής Ασίας Κατηγορία:Πρώην μη αναγνωρισμένα κράτη
Αναγέννηση Γερμασόγειας
Ποδόσφαιρο
Η Αναγέννηση Γερμασόγειας έχει στη Β΄ κατηγορία, στη Γ΄ κατηγορία και στη Δ΄ κατηγορία της Κύπρου. Έχει κατακτήσει μία φορά το πρωτάθλημα Δ΄ κατηγορίας.
Καλαθόσφαιρα ανδρών
Το τμήμα καλαθόσφαιρας ανδρών χρησιμοποιεί για έδρα το γήπεδο του Λυκείου Αγίου Νικολάου. Έχει κατακτήσει 3 φορές το πρωτάθλημα Β΄ κατηγορίας και 3 φορές το Κύπελλο Κύπρου Β΄ κατηγορίας.
Καλαθόσφαιρα γυναικών
Το τμήμα καλαθόσφαιρας γυναικών χρησιμοποιεί για έδρα το γήπεδο του Λυκείου Αγίου Νικολάου. Έχει κατακτήσει 1 φορά το Πρωτάθλημα Κύπρου, 2 φορές το Κύπελλο Κύπρου και 1 φορά το Σούπερ καπ.
Παραπομπές
Κατηγορία:Αθλητικοί σύλλογοι Επαρχίας Λεμεσού Κατηγορία:Ιδρύσεις αθλητικών συλλόγων το 1956 Κατηγορία:Κυπριακοί σύλλογοι καλαθοσφαίρισης Κατηγορία:Ιδρύσεις ομάδων καλαθοσφαίρισης σε άγνωστο έτος Κατηγορία:Γερμασόγεια
Λάκης Τσάβας
Ο Λάκης Τσάβας (Απόστολος Τσάβας) είναι πρώην αθλητής καλαθοσφαίρισης.
Ξεκίνησε τη σταδιοδρομία του από τη ΧΑΝΘ. Αποκτήθηκε από την ΑΕΚ και κατέκτησε 5 πρωταθλήματα (1961, 1964, 1965, 1966, 1968). Στις 4/4/1968 κατέκτησε το Κύπελλο Κυπελλούχων (σημείωσε 3 πόντους στον τελικό) ενώ το 1966 αγωνίστηκε στο Φάιναλ Φορ του Κυπέλλου Πρωταθλητριών.
Τεράστια είναι η προσφορά του ως προπονητή στις Εθνικές ομάδες Παίδων, Εφήβων, Ελπίδων, Νέων Ανδρών αλλά και ως βοηθού προπονητή της Εθνικής Ανδρών, την οποία υπηρέτησε από το 1981 έως το 1996.
Εξωτερικοί σύνδεσμοι
Κατηγορία:Έλληνες καλαθοσφαιριστές Κατηγορία:Έλληνες προπονητές καλαθοσφαίρισης Κατηγορία:Καλαθοσφαιριστές Εθνικής Ελλάδας Κατηγορία:Καλαθοσφαιριστές ΧΑΝΘ Κατηγορία:Καλαθοσφαιριστές ΑΕΚ
Καρλότα Μόνταγκιου Ντάγκλας Σκοτ του Μπεκλέου και του Κουίνσμπερρυ
Η Καρλότα Μόνταγκιου Ντάγκλας Σκοτ του Μπεκλέου και του Κουίνσμπερρυ (Charlotte Montagu Douglas Scott of Buccleuch and Queensberry, γεννημένη ως Καρλότα Άννα Θεν Charlotte Anne Thynne, 10 Απριλίου 1811 - 18 Μαρτίου 1895) ήταν Βρετανίδα ευγενής.
Βιογραφία
Γεννήθηκε στις 10 Απριλίου 1811 στο Λόνγκλιτ του Γουιλσάϊρ, και ήταν κόρη του Θωμά θεν, 2ου Μαρκήσιου του Μπαθ και της Ισαβέλλας Ελισάβετ Μπίνγκ.
Στις 13 Μαρτίου 1829 παντρεύτηκε τον Γουόλτερ Μόνταγκιου Ντάγκλας Σκοτ, 5ο Δούκα του Μπεκλέου και 7ο Δούκα του Κουίνσμπερρυ στην Εκκλησία του Αγίου Γεωργίου στο Χάνοβερ Σκουέρ. Μαζί απέκτησαν επτά παιδιά:
To 1841 έγινε Κυρία των Ρομπών της Βασίλισσας Βικτώριας. Η Δούκισσα και η Βασίλισσα Βικτώρια ήταν δια βίου φίλες,, με την μονάρχη να περιγράφει τη Δούκισσα ως "ένα ευχάριστο, λογικό, έξυπνο μικρό άτομο".
Πέθανε στις 18 Μαρτίου 1895 στο Ντίτον Παρκ σε ηλικία 83 ετών. Είναι θαμμένη στο Παλάτι Ντάλκιθ του Εδιμβούργου.
Παραπομπές
Κατηγορία:Βρετανοί ευγενείς Κατηγορία:Κυρίες των Ρομπών Κατηγορία:Βρετανίδες δούκισσες
Γιόζεφ Σουμπέτερ
Ο Γιόζεφ Άλοϊς Σουμπέτερ (Joseph Alois Schumpeter, 8 Φεβρουαρίου 1883 - 8 Ιανουαρίου 1950) ήταν Αυστριακός οικονομολόγος μοραβικής καταγωγής. Έγινε γνωστός για τις θεωρίες του περί Καπιταλιστικής Ανάπτυξης και Οικονομικών κύκλων, καθώς και για την εκλαΐκευση του μαρξικού όρου της «δημιουργικής καταστροφής» (του καπιταλισμού).
Σονγκτσάν Γκάμπο
Ο Σονγκτσάν Γκάμπο (604 - 650, θιβετιανά:	སྲོང་བཙན་སྒམ་པོ།, αγγλικά:Songtsän Gampo) ήταν θιβετιανός αυτοκράτορας και, ο ιδρυτής της Αυτοκρατορίας του Θιβέτ. Γιος του Νάμρι Σονγκτσέν. Ο Σονγκτσάν είναι ο ιδρυτής της θιβετιανής αυτοκρατορίας που θα κυβερνήσει για 200 περίπου χρόνια. Πριν κάνει το Θιβέτ κράτος,κατοικούσαν διάφορες φυλές και βρίσκονταν διάφορα βασίλεια. Με την κατάλυση της Θιβετιανής Αυτοκρατορίας 200 περίπου χρόνια αργότερα, το Θιβέτ θα γίνει έτσι όπως ήταν πριν 200 χρόνια περίπου. Έξι αιώνες αργότερα, το 15ο αιώνα,το Θιβέτ θα γίνει θρησκευτικό κράτος με αρχηγό τον Δαλάι Λάμα.
Κατηγορία:Ιστορία του Θιβέτ
Γιόζεφ Σουμπέτερ
Καριέρα
Μετά τη Βιέννη βρέθηκε στην Αγγλία όπου έκανε έναν σύντομο και αποτυχημένο γάμο και τελικά κατέληξε οικονομικός σύμβουλος μιας πριγκίπισσας της Αιγύπτου. Διακρίθηκε στη θέση αυτή, αφού κατάφερε να μειώσει σημαντικά τα έξοδα της πριγκίπισσας και ταυτόχρονα κυκλοφόρησε το πρώτο του βιβλίο για τη φύση της οικονομικής θεωρίας, γεγονός που του εξασφάλισε την έδρα καθηγητή στη Βιέννη, ενώ τρία χρόνια αργότερα (το 1910) κυκλοφόρησε τη "Θεωρία της Οικονομικής Ανάπτυξης" που τελικά αναδείχθηκε ως ένα από τα σημαντικότερα έργα του.
Το 1919 έγινε μέλος της επιτροπής για την εθνικοποίηση της Βιομηχανίας που σύστησε η νέα σοσιαλιστική κυβέρνηση της Γερμανίας. Την ίδια εποχή ανέλαβε υπουργός στη νεοσύστατη κυβέρνηση της κεντροαριστεράς της Αυστρίας, παραιτήθηκε όμως σύντομα, λόγω συγκρούσεων και διαφωνιών, παρόλο που εκπόνησε ένα φιλόδοξο σχέδιο σταθεροποίησης του νομίσματος (Αυστριακή κορώνα). Ακολούθησε η σύντομη θητεία του ως προέδρου της ιδιωτικής τράπεζας της Βιέννης Biedermann η οποία χρεοκόπησε, λόγω της οικονομικής καχεξίας της εποχής, με αποτέλεσμα να επιβαρυνθεί με ένα τεράστιο προσωπικό χρέος. Ο θάνατος της δεύτερης γυναίκας του στη γέννα ολοκλήρωσε μία δύσκολη εποχή για τον Σουμπέτερ.
Στο ακαδημαϊκό επίπεδο, η καριέρα του συνέχισε την ανοδική της πορεία, με την ανακήρυξη του ως επισκέπτη καθηγητή στην Ιαπωνία, στη Γερμανία και τελικά στο Χάρβαρντ.
Θεωρία της οικονομικής ανάπτυξης
Σε αυτή τη μελέτη ο Σουμπέτερ καταδεικνύει το στατικό μοντέλο του καπιταλισμού, που είναι καταδικασμένο να διαγράφει αέναους και μη παραγωγικούς κύκλους. Η συσσώρευση κεφαλαίου δεν είναι πλέον η σημαντικότερη πτυχή του καπιταλισμού όπως στον Άνταμ Σμιθ, τον Μαρξ και τον Τζον Στιούαρτ Μιλ. Το οικονομικό σύστημα περιγράφεται ως μια επαναλαμβανόμενη διαδικασία όπου η αδράνεια παίζει κυρίαρχο ρόλο, η επανάληψη των ίδιων διαδικασιών είναι μία συνήθεια και ο ανταγωνισμός αναγκάζει τους κεφαλαιοκράτες να αποδίδουν στους εργάτες την πλήρη αξία της εργασίας τους. Τα κέρδη κατά τον Σουμπέτερ δεν προέρχονται από την εκμετάλλευση της εργασίας ή από κάποια ενσωματωμένη αξία στο κεφάλαιο. Τα κέρδη εμφανίζονται όταν η κυκλική μη εξελίξιμη πορεία των πραγμάτων δεν ακολουθεί τη συνήθη στατική της πορεία. Εν ολίγοις εμφανίζονται όταν εισαχθούν στην παραγωγική διαδικασία καινοτόμες ιδέες κάθε είδους, οι οποίες αυξάνουν την παραγωγικότητα σημαντικά ή βοηθούν στη δημιουργία εντελώς νέων προϊόντων. Η καινοτομία λοιπόν δίνει στον καπιταλιστή που την εκμεταλλεύεται ένα σημαντικό άλλα πρόσκαιρο πλεονέκτημα, γιατί λίαν συντόμως οι ανταγωνιστές την αντιγράφουν και αποκαθίσταται η προηγούμενη ισορροπία του τρόμου. Οι καινοτόμοι ή επαναστάτες της παραγωγής (entrepreneurs) δεν ανήκουν κατ´ανάγκην σε κάποια κοινωνική/οικονομική τάξη, ωστόσο αποτελούν τον μοχλό της ανάπτυξης και της ευημερίας.
Ο καινοτόμος ή νεωτεριστής δεν προσπορίζεται τα κέρδη που του αναλογούν, δεν μεταβιβάζει σε άλλες γενιές τις ικανότητές του. Ο επιχειρηματίας όμως που προάγει την καινοτομία έχει το κίνητρο κατά τον Σουμπέτερ να δημιουργήσει ένα ιδιωτικό βασίλειο ή μία δυναστεία, να επιτύχει και να απολαύσει τη χαρά της δημιουργίας και της επίτευξης στόχων. Εντέλει, ο ιδιοκτήτης των μέσων παραγωγής δεν διακατέχεται μόνο από τη νοοτροπία της επικράτησης και της αρπαγής του πλούτου από την κοινωνία αλλά και από έναν ιδιότυπο ρομαντισμό και διάθεση ανατροπής της στατικότητας των πραγμάτων.
Το πρόβλημα που προέκυπτε από τη Θεωρία αυτή, ήταν η εξήγηση των περιόδων ύφεσης, γιατί δηλαδή σε αυτές τις περιόδους εξέλιπε η καινοτομία. Η απάντηση δόθηκε σε επόμενα έργα του.
Οικονομικοί κύκλοι
Στους οικονομικούς κύκλους (Bussiness Cycles), o Σουμπέτερ ισχυρίζεται ότι την οικονομική διαδικασία διατρέχουν τρεις οικονομικοί κύκλοι. Ο πρώτος κύκλος είναι μικρής διάρκειας, ο δεύτερος επαναλαμβάνεται κάθε επτά έως έντεκα χρόνια και ο τρίτος διαρκεί μέχρι και 50 χρόνια, διάστημα που συνήθως συμπίπτει με νέες σημαντικές ανακαλύψεις της επιστήμης και τεχνολογίας όπως η ατμομηχανή το αυτοκίνητο και ο ηλεκτρισμός. Η αρνητική επίδραση αστάθμητων παραγόντων, όπως η Ρωσική Επανάσταση και η αναποτελεσματική πολιτική ορισμένων κυβερνήσεων καθώς και η ταυτόχρονη και τυχαία, αλλά καθοδική πορεία και των τριών κύκλων, εξηγούσαν την έλλειψη καινοτομίας και επακόλουθα την ύφεση.
Γλυπτογόνη
Η γλυπτογόνη (λατινική και επιστημονική ονομασία Glyptogona) είναι γένος αραχνών που ανήκει στην οικογένεια αραχνίδες, η οποία περιλαμβάνει τις αράχνες που υφαίνουν τον συνηθισμένο κυκλικό ιστό (ομόκεντρη διάταξη).
Γιόζεφ Σουμπέτερ
Οικονομικοί κύκλοι
Σύμφωνα με την παραπάνω ανάλυση, ο καπιταλισμός όσον αφορά την οικονομική του δυναμική, είχε μέλλον μπροστά του (σε αντίθεση με τα επιχειρήματα των Μαρξιστών και άλλων, ότι διένυε τις τελευταίες του στιγμές). Ωστόσο η κοινωνιολογική του υπόσταση, κατά τον Σουμπέτερ, δεν επρόκειτο να αλλάξει ή να βελτιωθεί, και αυτό το γεγονός ήταν και κρίσιμο για τη μακροπρόθεσμη επιβίωση του.
Γλυπτογόνη
Το γένος γλυπτογόνη περιγράφηκε περιγράφηκε για πρώτη φορά επιστημονικά από τον Γάλλο φυσιοδίφη Εζέν Σιμόν το 1885. Πολλά είδη που κατατάσσονταν παλαιότερα στο Glyptogona έχουν μεταφερθεί σε άλλα γένη, με αποτέλεσμα το γένος να περιλαμβάνει πλέον μόνο δύο είδη, τα εξής (αναφέρονται με τα ονόματα των επιστημόνων που τα περιέγραψαν πρώτοι και τη γεωγραφική κατανομή τους):
Γιόζεφ Σουμπέτερ
Καπιταλισμός, Σοσιαλισμός & Δημοκρατία
Ο Σουμπέτερ υπήρξε σημαντικός μελετητής του Μαρξ και σε πολλά σημεία σύμφωνος με τη θεωρία του. Ωστόσο αν και η ανάλυση του, βασίζεται και χρησιμοποιεί πολλά στοιχεία της μαρξιστικής ανάλυσης, ο Σουμπέτερ θεωρεί πως ο δυναμισμός του Κεφαλαίου δεν εξηγείται επαρκώς από την πάλη των τάξεων αλλά από την εγγενή τάση προς την καινοτομία, τον ορθολογισμό και την προσήλωση στις πολιτιστικές αστικές συνήθειες. Εντούτοις ο Σουμπέτερ προβλέπει στη μελέτη του αυτή το οριστικό και αναπότρεπτο τέλος του καπιταλισμού όπως και ο Μαρξ, αλλά για διαφορετικούς λόγους. Ο καπιταλισμός θα καταρρεύσει γιατί ο ορθολογικός τρόπος της λειτουργίας του θα εναντιωθεί στον μη ορθολογικό τρόπο της πολιτισμικής διάρθρωσης των τάξεων που τον απαρτίζουν. Το σύστημα θα καταρρεύσει στο απώτερο μέλλον, λόγω της υπερβολικής γραφειοκρατικής διαχείρισης των πραγμάτων, της θεσμοποίησης της ίδιας της καινοτομίας και της αλλαγής της ατμόσφαιρας και της αυτοπεποίθησης της αστικής τάξης προς το χειρότερο. Εντέλει ο πολιτισμός της αστικής τάξης διαβρώνεται και οι ηθικές της αξίες καταρρέουν.
Παραπομπές
Κατηγορία:Αμερικανοί οικονομολόγοι Κατηγορία:Αυστριακοί οικονομολόγοι Κατηγορία:Απόφοιτοι του Πανεπιστημίου της Βιέννης
Γλυπτογόνη
Παραπομπές
Γλυπτογονη
Μπομπάς (Ανατολικά Πυρηναία)
Το Μπομπάς (γαλλικά: Bompas, καταλανικά: Bompàs) είναι γαλλική κοινότητα στο νομό των Ανατολικών Πυρηναίων, στη διοικητική περιοχή της Οξιτανίας.
Οι κάτοικοί του είναι γνωστοί ως Μπομπασέν (γαλλικά: Bompassencqs).
Εξωτερικοί σύνδεσμοι
Κατηγορία:Κοινότητες των Ανατολικών Πυρηναίων
Ιστορία των ειδικών υπηρεσιών του Ισραήλ
thumb|350px|Δομή ειδικών δυνάμεων Ισραήλ Η Ιστορία των ειδικών υπηρεσιών του Ισραήλ έχει τις ρίζες της στη δεκαετία του 1930, κατά την περίοδο της Βρετανικής εντολής στην Παλαιστίνη, πολλά χρόνια πριν από την ίδρυση του ανεξάρτητου Εβραϊκού κράτους. Οι συγκρούσεις με τον αραβικό πληθυσμό, αλλά και οι ανταγωνισμοί με την βρετανική εξουσία απαιτούσαν την εγκατάσταση υπηρεσίας πληροφοριών που θα εργάζονταν για την αποφυγή της επιθέσεων μαχητών στην εβραϊκή εγκατάσταση πληθυσμών και την ασφάλεια της μη νόμιμης μετανάστευσης των Εβραίων στην  Παλαιστίνη. Το 1942 εμφανίστηκε η πρώτη εβραϊκή ειδική υπηρεσία με το όνομα «Σσάι» (συντομογραφία του Σερούτ Γιεντιότ που σημαίνει Υπηρεσία Πληροφοριών).
Μετά την αναγνώριση του Κράτους του Ισραήλ το 1948, οι ειδικές υπηρεσίες αναδιοργανώθηκαν σύμφωνα με το Βρετανικό μοντέλο. Ως αποτέλεσμα εμφανίστηκαν πρότυπες ισραηλινές ειδικές υπηρεσίες πληροφοριών: η «Σσαμπάκ» (שירות הביטחון הכללי) και η  «ΑΜΑΝ» (אגף המודיעין) υπό την εποπτεία του Υπουργείου Άμυνας και τον πολιτική διοίκηση του ΥΠΕΞ. Ξεκίνησε επίσης η σύσταση της πρώτου δικτύου μυστικών πρακτόρων στο εξωτερικό.
Οι πολλαπλές προστριβές ανάμεσα στην πολιτική και την στρατιωτική υπηρεσία πληροφοριών   οδήγησαν στην αναδιοργάνωσή της σύμφωνα με το αμερικανικό μοντέλο το 1951. Τότε ακριβώς ήταν που συστάθηκε η θρυλική «Μοσάντ» (המוסד למודיעין ולתפקידים מיוחדים), υπαγόμενη απευθείας στον Πρωθυπουργό και που συν τω χρόνω πέτυχε να αποκτήσει την δύναμη της KGB και της CIA. Με επικεφαλής στη «Μοσάντ» την περίοδο 1952—1963 τον Ισέρ Χαρέλ που επέβλεπε επίσης και όλες τις άλλες μυστικές υπηρεσίες, και έφτασε να μετατραπεί τελικά στον άνθρωπο Νο2 στην κυβέρνηση του Ισραήλ.
Το 1957 εμφανίστηκε η υπηρεσία «Λακάμ», έργο της οποίας ήταν η προστασία των πυρηνικών εγκαταστάσεων, καθώς και των πυρηνικών, και κατόπιν της υψηλής τεχνολογίας κατασκοπείας. Αργότερα η υπηρεσία αυτή μετασχηματίστηκε.
Η ιστορία των Ισραηλινών ειδικών δυνάμεων γνωρίζει από λαμπρές επιχειρήσεις (Απαγωγή του Αΐχμαν, την εισαγωγή παράνομων μεταναστών σε εξαιρετικά μεγάλη έκταση, την στρατολόγηση υψηλόβαθμου προσωπικού, την εξόντωση των τρομοκρατών, την πρόληψη των τρομοκρατικών επιθέσεων), αλλά και σοβαρά προβλήματα («τύφλωση» κατά την παραμονή του Πολέμου του Γιομ Κιπούρ, δολοφονία πρωθυπουργού Γιτζάκ Ράμπιν, αποτυχίες πρακτόρων και αποτυχημένα σαμποτάζ.
Έζρα Ντάνιν
Η ιστορία των ισραηλινών ειδικών υπηρεσιών ξεκινά τον Απρίλιο του 1936 την εποχή της Βρετανικής εντολής στην Παλαιστίνη. Τότε ένας από τους διοικητές των μονάδων της εβραϊκής αυτοάμυνας «Χαγκάνα» απευθύνθηκε στον Έζρα Ντάνιν, που είχε μεγάλες γνωριμίες μεταξύ των Αράβων, με την παράκληση να ανακαλύψει ποιος συγκεκριμένα σκότωσε δύο άοπλους εβραίους στις 15 Απριλίου στο δρόμο ανάμεσα στο χωριό Ανάμπτα και στο βρετανικό στρατόπεδο Νουρ Σαμς. Τότε ήταν που ο Έζρα Ντάνιν στρατολόγησε τον πρώτο του πράκτορα — έναν άραβα, ο οποίος συμφώνησε να τον ενημερώνει για όλα όσο περιέρχονται στην αντίληψή του για τα σχέδια επιθέσεων των στρατιωτικών τμημάτων των Αράβων ενάντια στους εβραϊκούς καταυλισμούς.
Ο Ντάνιν απευθύνθηκε στο πολιτικό τμήμα της εβραϊκής υπηρεσίας Σοχνούτ, που αποτέλεσε το πρόπλασμα της μελλοντικής Εβραϊκής Κυβέρνησης και πρότεινε τη δημιουργία μεταξύ των Αράβων ενός δικτύου πρακτόρων. Για το σκοπό αυτό αποφασίστηκε να διατεθούν έξι στερλίνες το μήνα. Αυτό είχε ως αποτέλεσμα, στη διαδικασία στρατολόγησης πρακτόρων, ο Ντάνιν να τους πληρώνει έξτρα από την ίδια του την τσέπη. Μαζί με τον Ντάνιν για την ίδρυση των μυστικών υπηρεσιών έλαβαν μέρος ο  Ρεουβέν Σιλοάχ (Ζασλάνσκϊι), που εργάζονταν στο πολιτική τμήμα της  «Εβραϊκής Υπηρεσίας» και ο  Σαούλ Αβιγκούρ (Μεϊνέροφ), ένας από τους αρχηγούς της «Χαγκάν». Το καλοκαίρι του 1940 στα γραφεία της «Χαγκάν» ιδρύθηκε αραβικό τμήμα, στο οποίο τέθηκε επικεφαλής ο Ντάνιν. Βοηθός του έγινε ο Σιμσόν Μασσμπέτς. Πρακτικά σχεδόν ταυτόχρονα μ' αυτό ιδρύθηκε και το τμήμα αντικατασκοπείας (Ригуль негди) για την  πρόληψη διείσδυσης στη «Χαγκάν» των Βρετανών πρακτόρων, και διευθύνονταν από τον Σαούλ Αβιγκούρ και τον Νταβίντ Σαλτιέλ.
Ο Ντάνιν υπολόγισε 25 οργανισμούς και τομείς δραστηριότητας στους οποίους εργάζονταν από κοινού Άραβες και Εβραίοι. Κατ´αρχάς, στις μεταφορές με φορτηγά ή δια θαλάσσης, τηλεπικοινωνίες, σιδηρόδρομοι, δημοσιογραφία, δήμους, φυλακές και στα γραφεία της βρετανικής διοίκησης. Πρότεινε λοιπόν Εβραίοι εργαζόμενοι να στρατολογήσουν εκεί Άραβες πράκτορες. Αυτή η προσέγγιση διέφερε από τις μεθόδους της βρετανικής κατασκοπείας, η οποία επέτρεπε την αναζήτηση εν δυνάμει πληροφοριοδοτών μόνο σε πολιτικούς, παραστρατιωτικούς και ανατρεπτικούς οργανισμούς.
Σσάι
Τον Μάρτιο του έτους 1942 ιδρύθηκε ενιαία ειδική υπηρεσία — «Σσερούτ εντιότ» (שירות ידיעות, «Υπηρεσία πληροφοριών») ή συντομογραφικά «Σσάι» (ש"י). Αρχικά η «Σσερούτ εντιότ» αποτελούνταν από τρία τμήματα: το τμήμα εσωτερικής ασφάλειας (γνωστό και ως  «Εβραϊκό τμήμα»), το πολιτικό (για διείσδυση στα όργανα της βρετανικής κυβέρνησης) και το  αραβικό. Το πολιτικό τμήμα είχε ως επικεφαλής του τον Μπαρίς Γκουριέλ (Γκουρβίτς), ενώ το αραβικό  —  τον Έζρα Ντάνιν (που ήταν εκείνη την εποχή και ο μοναδικός επαγγελματίας στην οργάνωση), ενώ βοηθός του υπήρξε ο Βενιαμίν Ντζίμπλι (μελλοντικός επικεφαλής της στρατιωτικής μυστικής υπηρεσίας ). «Еврейский дивизион» возглавил Иосиф Краковский, και το 1944 τον αντικατέστησε ο Ισέρ Χαρέλ (μελλοντικός επικεφαλής της  «Σσαμπάκ» και της «Μοσσάντ»). Η διοίκηση της υπηρεσίας πληροφοριών «Σσάι» ανατέθηκε στον Ισραέλ Αμίρ, που πριν ασχολούνταν με την αγορά όπλων για την «Χαγκάνα». Η οργάνωση αυτή εργάζονταν υπό την κάλυψη της «Επιτροπής κοινωνικής ασφάλισης του στρατιώτη». Στη συνέχεια στη «Σσάι» συστάθηκαν έξι τμήματα: εκτός από τρία λειτουργικά εμφανίστηκαν και τρία περιφερειακά τμήματα — του Τελ Αβίβ, των Ιερουσαλήμ και του Βορείου Νέγκεβ. Στο τμήμα του Τελ Αβίβ ήταν επικεφαλής από το 1947 ο Ισέρ Χαρέλ, σ' αυτό της Ιερουσαλήμ ο – Ιτσχάκ Λέβι (Λέβιτς), και από τον Μάρτιο του 1948— ο Βενιαμίν Ντζίμπλι.
Στη διάρκεια του Β' Παγκοσμίου πολέμου ξεκίνησε το “φακέλωμα” των Αράβων εξτρεμιστών, το οποίο συστηματοποιήθηκε το 1943. Τελευταίος διοικητής της «Σσάι» υπήρξε ο αντισυνταγματάρχης Ισσέρ Μπέρι, ο οποίος τον Φεβρουάριο του 1948 αντικατέστησε τον Νταβίντ Σαλτιέλ.
Σημειώσεις
<references group="L"/>
Εξωτερικοί σύνδεσμοι
Κατηγορία:Ισραήλ Κατηγορία:Ιστορία του Ισραήλ
Πολ Σάουθγουελ
Ο Πολ Σάουθγουελ (Caleb Azariah Paul Southwell, 18 Ιουλίου 1913 - 18 Μαΐου 1979) ήταν πρωθυπουργός του Αγίου Χριστόφορου και Νέβις από το 1978 ως το θάνατό του, το 1979. Ήταν μέλος του Εργατικού Κόμματος Αγίου Χριστόφορου και Νέβις και νωρίτερα υπηρέτησε ως ο πρώτος επικεφαλής υπουργός στη νησιωτική χώρα, από το 1960 ως το 1966.
Πολιτική σταδιοδρομία
Εξελέγη για πρώτη φορά βουλευτής το 1952 και μέλος του Εκτελεστικού Συμβουλίου το 1955. Με την εγκαθίδρυση του συστήματος υπουργών, ανέλαβε υπουργός Μεταφορών και Έργων. Την 1η Ιανουαρίου 1960 ανέλαβε πρώτος επικεφαλής υπουργός, θέση στην οποία έμεινε ως τον Ιούλιο του 1966. Κατά την πρωθυπουργία του Ρόμπερτ Λουέλιν Μπράντσο υπηρέτησε ως αντιπρόεδρος της κυβέρνησης και υπουργός Οικονομικών, Εμπορίου, Ανάπτυξης, Βιομηχανίας και Τουρισμού. Με το θάνατο του Μπράντσο, το 1978, ο Σάουθγουελ έγινε πρωθυπουργός.
Θάνατος
Πέθανε από καρδιακή νόσο στις 18 Μαΐου 1979, σε διάστημα λιγότερο από ένα έτος αφότου έγινε πρωθυπουργός. Ο θάνατός του επήλθε στο Κάστρις, πρωτεύουσα της Αγίας Λουκίας, κατά τη διάρκεια σύσκεψης του συμβουλίου υπουργών των συνδεόμενων κρατών στις Δυτικές Ινδίες.
Παραπομπές
Κατηγορία:Πρωθυπουργοί του Αγίου Χριστόφορου και Νέβις
Βαθμοί και διακριτικά των υπαξιωματικών του στρατών ξηράς των μελών του ΝΑΤΟ
Εξωτερικοί σύνδεσμοι
Κατηγορία:ΝΑΤΟ ΝΑΤΟ ΝΑΤΟ
Τρμπόβλιε
Το Τρμπόβλιε (σλοβενικά: Trbovlje) είναι η δέκατη μεγαλύτερη πόλη της Σλοβενίας και η έδρα του Δήμου Τρμπόβλιε. Βρίσκεται στην κοιλάδα ενός παραπόταμου του ποταμού Σάβου στην κεντροανατολική Σλοβενία.
Ιστορία
Η εξόρυξη άνθρακα ξεκίνησε στο Όρος Μπιτς νότια της πόλης το 1804. Η πόλη συνδέθηκε με τον Αυστριακό Νότιο Σιδηρόδρομο το 1849, γεγονός που συνέβαλε στην περαιτέρω ανάπτυξή της. Κατά τη διάρκεια του 19ου αιώνα, ένα εργοστάσιο τσιμέντου, ένας μηχανικός διαχωριστής, το πριονιστήριο και το εργοστάσιο παραγωγής ηλεκτρικής ενέργειας κατασκευάστηκαν στο Τρμπόβλιε.
Δεύτερος Παγκόσμιος πόλεμος
Κατά τη διάρκεια του Β' Παγκοσμίου Πολέμου, το Τρμπόβλιε, μαζί με την υπόλοιπη Κάτω Στυρία, προσαρτήθηκε στο Τρίτο Ράιχ. Το ανθρακωρυχείο και άλλες βιομηχανίες του Τρμπόβλιε ήταν ιδιαίτερα σημαντικές για τις γερμανικές αρχές, και αρχικά μείωσαν την ανεργία στην πόλη και αύξησαν τους μισθούς, αυξάνοντας την ικανοποίηση για το νέο καθεστώς. Ωστόσο, η σύλληψη και η εξορία των Σλοβένων τον Αύγουστο του 1941 προκάλεσε δυσαρέσκεια. Αυτό και άλλα κατασταλτικά μέτρα είχαν ως αποτέλεσμα περίπου το 90% του πληθυσμού να αντιταχθεί στους Γερμανούς μέχρι το καλοκαίρι του 1944
Ομαδικός τάφος
Ο ομαδικός τάφος του εγκαταλειμμένου νεκροταφείου, που σχετίζεται με το Β΄ Παγκόσμιο Πόλεμο, βρίσκεται στο πρώην νεκροταφείο στο βόρειο τμήμα της πόλης. Είναι επίσης γνωστός ως ο μαζικός τάφος του πάρκου της πόλης, και περιέχει τα λείψανα περίπου 30 Γερμανών στρατιωτών.
Πολιτισμός
Το Μουσείο του Τρμπόβλιε έχει ένα μεγάλο τμήμα αφιερωμένο στην ιστορία της εξόρυξης.
Οικονομία
Το Τρμπόβλιε είναι γνωστό για την εξόρυξη άνθρακα. Το Τρμπόβλιε είναι επίσης γνωστό για τον ηλεκτρικό σταθμό του, ο οποίος έχει την ψηλότερη καμινάδας της Ευρωπαϊκής Ένωσης στα 360 μέτρα.
Ποδάρκη
Πηγές
Ποδαρκη
Το Μυστήριο του Γαλάζιου Τρένου
Η πλοκή της υπόθεσης
Ο Πουαρό επιβιβάζεται στο Λε Tραιν Mπλέ (πολυτελής ταχεία στη διαδρομή Καλαί-Νις) με σκοπό τη Γαλλική Ριβιέρα. Το ίδιο και η Κάθριν Γκρέυ, που θα περάσει τον πρώτο χειμώνα έξω από την Αγγλία, αφού απέκτησε πρόσφατα μία σχετικά μεγάλη κληρονομιά. Μέσα στο τραίνο η Κάθριν συναντά τη Ρουθ Κέτερινγκ, μία Αμερικανίδα κληρονόμο, που αφήνει τον αποτυχημένο γάμο της για να συναντήσει τον εραστή της. Το επόμενο πρωί όμως η Ρουθ βρίσκεται στραγγαλισμένη στο κουπέ της. Το διάσημο ρουμπίνι "η Καρδιά της Φωτιάς", που της είχε δοθεί πρόσφατα από τον πατέρα της Ρούφους, ανακαλύπτεται ότι λείπει. Ο εκατομμυριούχος Ρούφους Φαν Άλντιν και ο γραμματέας του ταγματάρχης Κάιτον, πείθουν τον Πουαρό να αναλάβει την υπόθεση. Η υπηρέτρια της Ρουθ, Έιντα Μέισον, λέει ότι είδε έναν άνδρα στο κουπέ της Ρουθ, αλλά δεν παρατήρησε ποιος ήταν. Η αστυνομία υποπτεύεται ότι ο εραστής τής Ρουθ, ο κόμης του Λα Ρος, τη σκότωσε και έκλεψε το ρουμπίνι, αλλά ο Πουαρό δεν τον θεωρεί ένοχο. Υποπτεύεται τον σύζυγό της, Ντέρεκ Κέτερινγκ, που ήταν στο ίδιο τραίνο, αλλά ισχυρίζεται ότι δεν μίλησε με τη Ρουθ. Η Κάθριν λέει ότι είδε τον Ντέρεκ να μπαίνει στο κουπέ τής Ρουθ. Περισσότερες υποψίες πέφτουν στον Ντέρεκ, όταν στο κουπέ της βρίσκουν μία ταμπακιέρα με το γράμμα "Κ".
Ο Πουαρό ερευνά και βρίσκει ότι ο φόνος και η ληστεία του κοσμήματος ίσως δεν συνδέονται, καθώς ο διάσημος κλέφτης κοσμημάτων Μαρκήσιος σχετίζεται με το συμβάν. Τελικά η χορεύτρια Μιρέλ, που ήταν στο τραίνο με τον Ντέρεκ, λέει στον Πουαρό ότι είδε τον Ντέρεκ να φεύγει από το κουπέ τής Ρουθ περίπου την ώρα που έγινε ο φόνος. Ο Ντέρεκ συλλαμβάνεται. Ο καθένας πιστεύει ότι η υπόθεση λύθηκε, αλλά ο Πουαρό δεν είναι σίγουρος.
Κάνει περισσότερες έρευνες και μαθαίνει και άλλες πληροφορίες από τους φίλους του και την Κάθριν και τελικά φτάνει στην αλήθεια. Ρωτά τον Φαν Άλντιν και τον Κάιτον να έρθουν με αυτόν στο Γαλάζιο Τραίνο για να αναπαρασταθεί ο φόνος. Τους λέει ότι η Έιντα Μέισον είναι στην πραγματικότητα ο Κίτυ Κιντ, διάσημος ηθοποιός που αλλάζει πρόσωπα. Ο Κάθριν αντιλαμβάνεται ότι, αυτό που νόμισε ότι ήταν ένα αγόρι που αποβιβαζόταν, ήταν στην πραγματικότητα η Μέισον. Ο Πουαρό συνειδητοποίησε ότι η Μέισον ήταν το μόνο πρόσωπο που είδαν όλοι με τη Ρουθ στο κουπέ, έτσι μάλλον ήταν απάτη. Ανακαλύπτει ότι ο δράστης και ο συνεργός τής Μέισον είναι ο Κάιτον, που στην πραγματικότητα είναι ο Μαρκήσιος. Λέει ακόμη ότι η ταμπακιέρα με το Κ επάνω της, είναι του Κάιτον. Μια και ο Κάιτον υποτίθεται ότι ήταν στο Παρίσι, δεν θα τον υποπτευόταν κάποιος. Ο Ντέρεκ πράγματι είχε πάει να μιλήσει με τη Ρουθ, καθώς είδε ότι ήταν στο τραίνο, αλλά όταν τη βρήκε κοιμισμένη, έφυγε. Έπειτα η αστυνομία συλλαμβάνει τον Κάιτον και η υπόθεση κλείνει.
Πηγές
Κατηγορία:Μυθιστορήματα της Αγκάθα Κρίστι Κατηγορία:Μυθιστορήματα του 1928
Ντομινίκ Μποντί
Ο Ντομινίκ Μποντί (Dominique Baudis, 14 Απριλίου 1947 - 10 Απριλίου 2014) ήταν Γάλλος πολιτικός και Συνήγορος του Πολίτη.
Γεννήθηκε στο Παρίσι στις 14 Απριλίου 1947. Διετέλεσε δήμαρχος της Τουλούζης για πολλά χρόνια. Ξεκίνησε τη σταδιοδρομία του ως δημοσιογράφος, ξένος ανταποκριτής την περίοδο 1976 – 1977 και παρουσιαστής ειδήσεων μεταξύ 1977-1980. Εξελέγη δήμαρχος της Τουλούζης το 1983 αντικαθιστώντας στη θέση αυτή τον πατέρα του, Πιερ Μπωντί, εξελέγη ευρωβουλευτής το 1986, ενώ επανεξελέγη δήμαρχος Τουλούζης το 1988, το 1993 και το 1997. Στη συνέχεια από το 2001 ως το 2007 ήταν πρόεδρος του Γαλλικού Ραδιοτηλεοπτικού Συμβουλίου. Από τον Ιούλιο του 2011 ήταν Συνήγορος του Πολίτη.
Παραπομπές
Κατηγορία:Γάλλοι δημοσιογράφοι Κατηγορία:Ευρωβουλευτές της Γαλλίας Κατηγορία:Δήμαρχοι γαλλικών πόλεων
Δήμαρχος
Ελλάδα
Στην Ελλάδα ο δήμαρχος είναι αιρετός και εκλέγεται κάθε πέντε χρόνια, στις δημοτικές εκλογές. Ο δήμαρχος είναι επικεφαλής των πρωτοβάθμιων Οργανισμών Τοπικής Αυτοδιοίκησης. Οι ελληνικοί δήμοι συμμετέχουν στην Κεντρική Ένωση Δήμων Ελλάδας (ΚΕΔΕ), όπου οι δήμαρχοι συζητούν προβλήματα. Μετά από τις διοικητικές μεταρρυθμίσεις "Καποδίστριας", "Καλλικράτης" και "Κλεισθένης", οι ελληνικοί δήμοι μειώθηκαν σε αριθμό στο πλαίσιο προσπάθειας μείωσης εξόδων και αύξησης της διοικητικής αποτελεσματικότητας με συνένωση μικρότερων δήμων και κοινοτήτων. Συνήθως ασκούν τη δημοτική εξουσία παράλληλα με ένα δημοτικό συμβούλιο. Σε ομοσπονδιακές χώρες οι δήμαρχοι έχουν ευρύτερες εξουσίες, ενώ σε ενιαία κράτη, όπως η Ελλάδα, ασκούν κατά βάση διαχειριστικές αρμοδιότητες. Ένα σημαντικό ζήτημα αφορά το εάν ο δήμαρχος διαχειρίζεται ίδιους πόρους (κυρίως από φορολογία και δημοτικές επιχειρήσεις) ή εξαρτάται από χρηματοδότηση της Κυβέρνησης.
Εξωτερικοί σύνδεσμοι
Κατηγορία:Τοπική Αυτοδιοίκηση * Κατηγορία:Θέσεις εξουσίας
Λεωνίδιο Αρκαδίας
Το Λεωνίδιο (Τσακωνικά: Αγιελήδι) είναι κωμόπολη του νομού Αρκαδίας και πρωτεύουσα του Δήμου Νότιας Κυνουρίας.
Είναι χτισμένο στις ακτές του Μυρτώου πελάγους κάτω από το όρος Πάρνωνας. Απέχει 93 χλμ. από την Τρίπολη και 210 χλμ. από την Αθήνα. Σύμφωνα με την απογραφή του 2011 έχει 3.826 κατοίκους. Υπάρχει τακτική οδική συγκοινωνία με τα ΚΤΕΛ για Αθήνα, Άργος και Τρίπολη.
Το Λεωνίδιο πήρε το όνομά του από το εκκλησάκι του Αγίου Λεωνίδα, που αναφέρεται σε χρυσόβουλο του Ανδρονίκου Παλαιολόγου το 1293. Χαρακτηριστικό γνώρισμα του Λεωνιδίου είναι ο επιβλητικός κόκκινος βράχος που ορθώνεται πάνω από τον οικισμό. Το Λεωνίδιο είναι σήμερα χαρακτηρισμένος παραδοσιακός οικισμός. Ο πληθυσμός του είναι Τσακώνικης καταγωγής και ανήκει στους οικισμούς που ομιλείται ακόμα και σήμερα η Τσακωνική διάλεκτος. Οι Τσάκωνες είναι απόγονοι δωρικόφωνων Λακώνων. .
Ιστορικά στοιχεία
Αναπτύχθηκε μετά το 1826, όταν ο τουρκικός στρατός του Ιμπραήμ κατέστρεψε την παλιά πρωτεύουσα της Κυνουρίας, τον Πραστό. Οι περισσότεροι κάτοικοι του Πραστού κατέφυγαν στο Λεωνίδιο, που από το 1845 έγινε η νέα πρωτεύουσα της Κυνουρίας.
Το Λεωνίδιο υπήρξε έδρα του δήμου Λιμναίου που σχηματίστηκε το 1835. Στο διάστημα 1912-1947 υπήρξε έδρα της κοινότητας Λεωνιδίου. Η κοινότητα αναβαθμίστηκε σε δήμο το 1947. Το 1999 ο Δήμος Λεωνιδίου διευρύνθηκε με την εφαρμογή του προγράμματος Καποδίστριας. Από το 2011 το Λεωνίδιο αποτελεί έδρα του δήμου Νότιας Κυνουρίας.
Το Λεωνίδιο και η περιοχή του χαρακτηρίζονται από γραφική τοπική αρχιτεκτονική, μοναδική στην Αρκαδία. Τυπικά δείγματά της είναι η αγορά στο κέντρο της πόλης, με τον κεντρικό της δρόμο και πολλά όμορφα αρχοντικά διεσπαρμένα στην πόλη μερικά εκ των οποίων έχουν τη μορφή πύργου. Ανάμεσά τους, ξεχωριστή θέση κατέχει ο Πύργος Τσικαλιώτη (1808). Ο πύργος αυτός έχει κατασκευαστεί το 1808 και σήμερα φιλοξενεί κατά καιρούς καλλιτεχνικές εκθέσεις και εκδηλώσεις.
Στο Λεωνίδιο υπάρχουν αρκετές εκκλησίες, όπως η Μητρόπολη (της Παναγίας), η Αγία Αικατερίνη, η Αγία Κυριακή, οι Άγιοι Ταξιάρχες, ο Άγιος Ιωάννης, ο Άγιος Βασίλειος, ο Άγιος Χαράλαμπος και η Παναγία Χατζαλιού. Πάνω σε κατάφυτο λόφο νότια της πόλης είναι το εκκλησάκι του Προφήτη Ηλία το οποίο γιορτάζει με πανηγύρι το καλοκαίρι. Σε ύψωμα που δεσπόζει της πόλης σώζονται τρεις χαρακτηριστικοί παλιοί ανεμόμυλοι.
Πολιτισμός - Αθλητισμός
Μια παραδοσιακή γιορτή που λαμβάνει χώρα τους καλοκαιρινούς μήνες, είναι η γιορτή της μελιτζάνας. Οι εκδηλώσεις που γίνονται στο επίνειο του Λεωνιδίου, την Πλάκα, περιλαμβάνουν χορούς από τοπικά χορευτικά συγκροτήματα, καθώς και το διαγωνισμό της μελιτζάνας, δηλαδή τη βράβευση του καλύτερου πιάτου μελιτζάνας από ειδικούς chefs από την Ελλάδα και το εξωτερικό.
Το Πάσχα στο Λεωνίδιο γιορτάζεται με παραδοσιακό τρόπο. Οι κάτοικοι κατασκευάζουν τα λεγόμενα αερόστατα και τα πετούν το βράδυ της Ανάστασης καθώς και την ημέρα της Ανάστασης στην πλατεία της κωμόπολης προσφέροντας ένα ξεχωριστό θέαμα στους επισκέπτες.
Το Λεωνίδιο διαθέτει το αθλητικό σωματείο Α.Σ. Λεωνιδίου, το «Λεωνίδιον» που ιδρύθηκε το 1969 διατηρώντας τμήματα μπάσκετ και ποδοσφαίρου. Στο παρελθόν έχει αγωνιστεί στη Γ΄ Εθνική κατηγορία ποδοσφαίρου.
Τα τελευταία χρόνια έχει εξελιχθεί σε σημαντικό αναρριχητικό προορισμό της Ελλάδας.
Πληθυσμός
Το Λεωνίδιο έχει καταγράψει αξισημειώτη δημογραφική σταθερότητα απο το 1861 μέχρι και σήμερα. Ο πληθυσμός της κωμόπολης έχει παραμείνει γύρω στις 3.500 με μικρότερες και μεγαλύτερες διακυμάνσεις. Το Λεωνίδιο κατέγραψε τον μεγαλύτερο πληθυσμό του το 1879 (4.867) και τον μικρότερο το 1928 (2.906). Η μεγαλύτερη αύξηση του πληθυσμού έγινε το 1879 (30,3%) και η μικρότερη το 1920 (3,8%). Η μεγαλύτερη μείωση του πληθυσμού έγινε το 1889 (29,6%) και η μικρότερη το 1991 (0,9%).
Εξωτερικοί σύνδεσμοι
Κατηγορία:Αναρριχητικοί προορισμοί στην Ελλάδα Κατηγορία:Δήμος Νότιας Κυνουρίας Κατηγορία:Κωμοπόλεις του νομού Αρκαδίας Κατηγορία:Παραδοσιακοί οικισμοί Αρκαδίας
Θρόμβος
Θρόμβος είναι το τελικό προϊόν του σταδίου πήξης του αίματος στην αιμόσταση. Υπάρχουν δύο συστατικά σε έναν θρόμβο: συσσωματωμένα αιμοπετάλια και ερυθρά αιμοσφαίρια. Ένας θρόμβος είναι μια υγιής απόκριση σε τραύμα που έχει σκοπό να σταματήσει και να αποτρέψει περαιτέρω αιμορραγία, αλλά μπορεί να είναι επιβλαβής στη θρόμβωση, όταν ένας θρόμβος εμποδίζει τη ροή του αίματος μέσω υγιών αιμοφόρων αγγείων στο καρδιαγγειακό.
Στη μικροκυκλοφορία αποτελείται από τα πολύ μικρά αιμοφόρα αγγεία, τα τριχοειδή αγγεία, μικροσκοπικοί θρόμβοι γνωστοί ως μικροθρόμβοι, που μπορούν να εμποδίσουν τη ροή του αίματος στα τριχοειδή αγγεία. Αυτό μπορεί να προκαλέσει μια σειρά προβλημάτων που επηρεάζουν ιδιαίτερα τις κυψελίδες στους πνεύμονες του αναπνευστικού συστήματος, τα οποία προκύπτουν από τη μειωμένη παροχή οξυγόνου. Οι μικροθρόμβοι έχουν βρεθεί ότι είναι ένα χαρακτηριστικό γνώρισμα σε σοβαρές περιπτώσεις COVID-19 και σε μακροχρόνια COVID-19.
Οι θρόμβοι τοιχωμάτων είναι θρόμβοι που προσκολλώνται στο τοίχωμα ενός μεγάλου αιμοφόρου αγγείου ή ενός καρδιακού θαλάμου. Εντοπίζονται συχνότερα στην αορτή, τη μεγαλύτερη αρτηρία του σώματος, πιο συχνά στην κατιούσα αορτή και λιγότερο συχνά στο αορτικό τόξο ή στην κοιλιακή αορτή. Μπορούν να περιορίσουν τη ροή του αίματος, αλλά συνήθως δεν την εμποδίζουν εντελώς. Εμφανίζονται γκρι-κόκκινα μαζί με εναλλασσόμενες ανοιχτές και σκούρες γραμμές (γνωστές ως γραμμές του Σαν), που αντιπροσωπεύουν ζώνες λευκών αιμοσφαιρίων και ερυθρών αιμοσφαιρίων (πιο σκούρα) παγιδευμένα σε στρώματα ινώδους.
Ταξινόμηση
Οι θρόμβοι ταξινομούνται σε δύο μεγάλες ομάδες ανάλογα με τη θέση τους και τη σχετική ποσότητα αιμοπεταλίων και ερυθρών αιμοσφαιρίων (RBCs). Οι δύο μεγάλες ομάδες είναι:
Αιτία
μικρογραφία| Απεικόνιση που συγκρίνει την κανονική αρτηρία με την πάσχουσα αρτηρία με θρόμβο. Η τριάδα του Βίρχο περιγράφει την παθογένεση του σχηματισμού θρόμβου:
Η διάχυτη ενδαγγειακή πήξη (ΔΕΠ) περιλαμβάνει εκτεταμένο σχηματισμό μικροθρόμβων στην πλειονότητα των αιμοφόρων αγγείων. Αυτό οφείλεται στην υπερβολική κατανάλωση παραγόντων πήξης και στην επακόλουθη ενεργοποίηση της ινωδόλυσης χρησιμοποιώντας όλα τα διαθέσιμα αιμοπετάλια και τους παράγοντες πήξης του σώματος. Το αποτέλεσμα είναι αιμορραγία και ισχαιμική νέκρωση ιστών/οργάνων. Τα αίτια είναι σηψαιμία, οξεία λευχαιμία, καταπληξία, δαγκώματα φιδιών, λιπώδεις εμβολές από σπασμένα οστά ή άλλα σοβαρά τραύματα. Η ΔΕΠ μπορεί επίσης να παρατηρηθεί σε έγκυες γυναίκες. Η θεραπεία περιλαμβάνει τη χρήση φρέσκου κατεψυγμένου πλάσματος για την αποκατάσταση του επιπέδου των παραγόντων πήξης στο αίμα, καθώς και αιμοπεταλίων και ηπαρίνης για την πρόληψη περαιτέρω σχηματισμού θρόμβων.
Παθοφυσιολογία
μικρογραφία| Κινούμενη απεικοόνση σχηματισμού αποφρακτικού θρόμβου σε φλέβα. Μερικά αιμοπετάλια προσκολλώνται στα χείλη της βαλβίδας, συστέλλοντας το άνοιγμα και προκαλώντας τη συσσώρευση και πήξη περισσότερων αιμοπεταλίων και ερυθρών αιμοσφαιρίων. Η πήξη του ακίνητου αίματος και στις δύο πλευρές της απόφραξης μπορεί να διαδώσει έναν θρόμβο και στις δύο κατευθύνσεις. Ένας θρόμβος εμφανίζεται όταν η αιμοστατική διαδικασία, η οποία συνήθως εμφανίζεται ως απόκριση σε τραύμα, ενεργοποιείται σε ένα μη τραυματισμένο ή ελαφρά τραυματισμένο αγγείο. Ένας θρόμβος σε ένα μεγάλο αιμοφόρο αγγείο θα μειώσει τη ροή του αίματος μέσω αυτού του αγγείου. Σε ένα μικρό αιμοφόρο αγγείο, η ροή του αίματος μπορεί να διακοπεί εντελώς (ονομάζεται αποφρακτικός θρόμβος), με αποτέλεσμα τον θάνατο του ιστού που παρέχεται από αυτό το αγγείο. Εάν ένας θρόμβος αποσπαστεί και επιπλέει ελεύθερα, θεωρείται εμβολή. Εάν μια εμβολή παγιδευτεί μέσα σε ένα αιμοφόρο αγγείο, εμποδίζει τη ροή του αίματος. Οι εμβολές, ανάλογα με τη συγκεκριμένη θέση τους, μπορεί να προκαλέσουν πιο σημαντικές επιπτώσεις όπως εγκεφαλικά επεισόδια, καρδιακές προσβολές ή ακόμα και θάνατο.
Μερικές από τις καταστάσεις που αυξάνουν τον κίνδυνο ανάπτυξης θρόμβων περιλαμβάνουν κολπική μαρμαρυγή (μια μορφή καρδιακής αρρυθμίας), αντικατάσταση καρδιακής βαλβίδας, πρόσφατο έμφραγμα του μυοκαρδίου, παρατεταμένες περιόδους αδράνειας (βλέπε εν τω βάθει φλεβοθρόμβωση) και γενετικές ή σχετιζόμενες με ασθένειες ελλείψεις στις ικανότητες πήξης του αίματος.
Θεραπευτική αγωγή
Μόλις σχηματιστούν θρόμβοι, μπορούν να χρησιμοποιηθούν άλλα φάρμακα για την προώθηση της θρομβόλυσης ή της διάσπασης του θρόμβου. Η στρεπτοκινάση, ένα ένζυμο που παράγεται από στρεπτοκοκκικά βακτήρια, είναι ένα από τα παλαιότερα θρομβολυτικά φάρμακα. Αυτό το φάρμακο μπορεί να χορηγηθεί ενδοφλεβίως για τη διάλυση θρόμβων αίματος στα στεφανιαία αγγεία. Ωστόσο, η στρεπτοκινάση προκαλεί συστηματική ινωδολυτική κατάσταση και μπορεί να οδηγήσει σε προβλήματα αιμορραγίας. Ο ενεργοποιητής πλασμινογόνου ιστού (ΕΠΙ) είναι ένα διαφορετικό ένζυμο που προάγει την αποικοδόμηση του ινώδους στους θρόμβους αλλά όχι το ελεύθερο ινωδογόνο. Αυτό το φάρμακο παράγεται από διαγονιδιακά βακτήρια και μετατρέπει το πλασμινογόνο στο ένζυμο που διαλύει τους θρόμβους, την πλασμίνη. Πρόσφατη έρευνα δείχνει ότι ο ΕΠΙ θα μπορούσε να έχει τοξικές επιδράσεις στο κεντρικό νευρικό σύστημα. Σε περιπτώσεις σοβαρού εγκεφαλικού επεισοδίου, ο ΕΠΙ μπορεί να διασχίσει τον αιματοεγκεφαλικό φραγμό και να εισέλθει στο διάμεσο υγρό, όπου στη συνέχεια αυξάνει την διεγερτική τοξικότητα, επηρεάζοντας δυνητικά τη διαπερατότητα του αιματοεγκεφαλικού φραγμού και προκαλώντας εγκεφαλική αιμορραγία.
Υπάρχουν επίσης ορισμένα αντιπηκτικά που προέρχονται από ζώα που δρουν διαλύοντας το ινώδες. Για παράδειγμα, η Haementeria ghilianii, μια βδέλλα του Αμαζονίου, παράγει ένα ένζυμο που ονομάζεται αιμεντίνη από τους σιελογόνους αδένες της.
Πρόγνωση
Ο σχηματισμός θρόμβου μπορεί να έχει ένα από τα τέσσερα αποτελέσματα: διάδοση, εμβολισμό, διάλυση και οργάνωση και επανακαναλοποίηση.
Εξωτερικοί σύνδεσμοι
Κατηγορία:Αιματολογία Κατηγορία:Ισχαιμία
Προσύμφωνο Λονδίνου (1878)
Κατόπιν της συνομολόγησης αυτής άνοιξε ο δρόμος για σύγκληση ευρωπαϊκού συνεδρίου στο Βερολίνο όπου έκλινε και το κέντρο βαρύτητας κατόπιν των μεταξύ των Μεγάλων Δυνάμεων συνεννοήσεων όπου και ορίσθηκε για τις 1 Ιουνίου / 13 Ιουνίου (π.ημερ / ν.ημε.).
Πηγές
Κατηγορία:Συνθήκες Κατηγορία:Συνθήκες της Ρωσικής Αυτοκρατορίας Κατηγορία:Ιστορία της Βουλγαρίας Κατηγορία:Συνθήκες της Οθωμανικής Αυτοκρατορίας Κατηγορία:Ανατολικό Ζήτημα
1995 MTV Europe Music Awards
Τα MTV Europe Music Awards του 1995 έλαβαν χώρα στο συναυλιακό χώρο Zénith στο Παρίσι της Γαλλίας, στις 23 Νοεμβρίου 1995 και είχαν ως οικοδεσπότη τον Jean-Paul Gaultier.
Οι Γαλλικές πυρηνικές δοκιμές στον Νότιο Ειρηνικό έλαβαν την περισσότερη προσοχή στην τελετή. Ο Jon Bon Jovi κατά τη διάρκεια της ομιλίας του για τη νίκη του βραβείου Best Rock (Καλύτερο Ροκ) είπε: "Ο μόνος εχθρός είναι η άγνοια. Ειρήνη, άνθρωποι. Ας απαλλαγούμε από όλες αυτές τις πυρηνικές δοκιμές." και ο Bono είπε: "Τι πόλη, τι νύχτα, τι κοινό, τι βόμβα, τι λάθος, τι μαλάκα που έχετε για Πρόεδρο." αναφερόμενος στην πυρηνική δοκιμή. Η Greenpeace, η περιβαλλοντική οργάνωση που έστησε δημιουργικές και αμφιλεγόμενες διαδηλώσεις γύρω από την περιοχή δοκιμών στην Ατόλλη Μουρουρόα, πήρε το βραβείο Free Your Mind για την εκστρατεία της κατά των υπόγειων πυρηνικών εκρήξεων. "Σταματήστε να καταχράστε τη Γη", παρότρυνε η Madonna σε ένα βιντεοσκοπημένο μήνυμα πριν η σχεδιάστρια agnès b. παραλάβει το βραβείο για την Greenpeace.
Υποψηφιότητες
Οι νικητές είναι σε έντονο κείμενο.
Best Song
(Καλύτερο Τραγούδι)
Best Director
(Καλύτερος Σκηνοθέτης)
Best Female
(Καλύτερη Γυναίκα Καλλιτέχνης)
Best Male
(Καλύτερος Άντρας Καλλιτέχνης)
Best Group
(Καλύτερο Συγκρότημα)
Best New Act
(Καλύτερος Νέος Καλλιτέχνης)
Best Dance
(Καλύτερος Dance Καλλιτέχνης)
Best Rock
(Καλύτερος Ροκ Καλλιτέχνης)
Best Live Act
(Καλύτερος Live Καλλιτέχνης)
Εξωτερικοί σύνδεσμοι
1995
Υπασβεστιαιμία
Η υπασβεστιαιμία είναι ηλεκτρολυτική διαταραχή που οφείλεται σε χαμηλά επίπεδα ασβεστίου στο αίμα. Οι εργαστηριακές τιμές του ασβεστίου στην περίπτωση υπασβεστιαιμίας είναι μικρότερες από 2.1 mmol/L ή 9 mg/dl ή στην περίπτωση του ιονισμένου ασβεστίου μικρότερες από 1.1 mmol/L (4.5 mg/dL).